tomron87/hebrew-wikipedia-sentences-corpus huggingface dataset:
הסינגל הרביעי שלהם "I'm Not Your Toy" הצליח מאוד בכל רחבי העולם.
אחרי 5 שנים של הפסקה, ביולי 2014 שוחרר האלבום השני של הלהקה.
בתהליך העבודה על האלבום החדש, הרגישה אלי שהיא הולכת בדרך יצירתית שונה מבן לנגמייד שותפה לאלבום הבכורה ובן זוגה לשעבר.
בסופו של דבר החליטה הזמרת להקליט את האלבום עם הטכנאי Ian Sherwin, שלקח את מושכות ההפקה.
הסינגל הראשון של האלבום השני היה "Let Me Down Gently", בלדת אווירה נוגה, אשר זכה לביקורות מצוינות.
האלבום דורג במקום הראשון במצעד 30 האלבומים הטובים ביותר לשנת 2014 במגזינים הנחשבים "טיים אאוט - לונדון" ו"הניו יורק פוסט".
La Soufrière בתרגום חופשי: "מחכים לאסון הבלתי נמנע" הוא סרט דוקומנטרי משנת 1977 שצולם בגרמניה המערבית על ידי הבמאי הגרמני ורנר הרצוג, אשר ביקר באי גוואדלופ שבו הר געש לה סופרייר עומד להתפרץ.
הרצוג שמע על התפרצות הר הגעש שעומדת להתרחש באי אשר תושביו פונו, ושאיכר אחד סירב לעזוב.
את המניע לצילומי הסרט הסביר כך: "ידעתי שארצה ללכת ולשוחח עמו ולגלות איזו מין מערכת יחסים יש לו עם המוות".
שלושת אנשי צוות הצילום עולים ברגל לכיוון לוע הר הגעש אשר אפוף ענני גופרית ועשן שנעים באוויר.
בסרט חוקר הרצוג את הרחובות הנטושים של העיירות באי ומשוחח בצרפתית עם שלושה אנשים שונים שנותרו באי: אחד טוען שהוא מחכה למוות ומדגים את התנוחה בה הוא עושה זאת, אחר טוען שנשאר לשמור על החיות.
בסופו של דבר, הר הגעש לא התפרץ ו"חס על חייהם" של האנשים שנותרו באי, כולל הרצוג וצוותו.
סרטיו של הרצוג נוטים להתמקד באלה שמחוץ לזרם המרכזי החברתי, לרוב, באנשים המציגים השקפה אגוצנטרית על העולם, אנשים המונעים על ידי טירוף או הרמוניה מוחלטת עם הטבע, האובייקטים בסרטיו של הרצוג ממחישים את החיים בקיצוניות הרוחנית הגבוהה ביותר.
האנשים שנשארו על האי השלימו למעשה עם גורלם, ומסרו נפשם לבורא.
אחד מהם אף נראה מופתע שהרצוג בכלל שאל על כניעתו למוות בידי הר הגעש.
אחרים פשוט לא ראו את הטעם בפינוי האי מאנשים.
"La Nave del Olvido" (בעברית: "ספינת השכחה") הידוע גם בשם "Espera" ("חכי"), הוא פזמון בספרדית שנכתב (מילים ולחן) על ידי המלחין הארגנטינאי דינו ראמוס והתפרסם לראשונה בדצמבר 1969 על ידי הזמר המקסיקני חוסה חוסה.
הפזמון, שהוא בסגנון בלדה רומנטית, זכה מאז להצלחה רבה במדינות דוברות ספרדית ובוצע במשך השנים על ידי זמרים רבים.
גם בישראל זכה השיר לפופולריות ובוצע בתחילה על ידי אריס סאן ב-1971 ולאחר מכן על ידי מספר מבצעים נוספים.
הדובר בשיר הוא גבר מאוהב הקורא לאהובתו לחכות מעט ולא לעזוב ולשכוח אותו עכשיו.
הוא מבטיח לה שייתן לה את כל שתבקש אם תישאר עמו, אפילו את חייו, ואומר אף כי אם תעזוב אותו - ימות.
בפזמון החוזר הוא מבקש:"Espera un poco, un poquito más", "חכי מעט, רק עוד קצת".
ככל הנראה, המבצע הראשון של השיר היה חוסה חוסה.
"La Nave del Olvido" היה הלהיט הראשון של חוסה חוסה והפך מאז לאחד השירים המזוהים איתו ביותר.
זה היה גם שם אלבומו השני שיצא ב-1970, לאחר הצלחת השיר הראשונית.
ב-1980 הוציא הזמר הספרדי, חוליו איגלסיאס, גרסה שלו לשיר שיצאה באלבומו "Hey!", אחד מאלבומיו המצליחים ביותר.
ביצועים נוספים של זמרים מפורסמים
ככל הנראה, המבצע הראשון של השיר בישראל היה אריס סאן שהוציא ב-1971 תקליטון שבו הופיע בצד א' הלהיט היווני "דירלדאדה" (שהתפרסם בישראל על ידי טריפונס) ובצד ב' הופיע "La Nave del Olvido".
השיר זכה להצלחה ומאז נודע בישראל בשם "אספרה".
בשם זה אף הופיע בתקליט אריך הנגן של אריס סאן ב-1972, "Dam-Dam".
עוד ביצעו את השיר בגרסתו הספרדית הצמד סטלוס ואורן חן.
ב-1986 התפרסם השיר "רוברטו" בביצועה של מרגלית צנעני באלבום הבכורה שלה, "נערי שובה אלי".
המילים ללחנו של ראמוס נכתבו על ידי שלמה כישור והעיבוד המוזיקלי היה של חיים חדד-הדר.
ב-2012 התפרסמה גרסתה של הזמרת הישראלית, יסמין לוי, באלבומה הבינלאומי, "Libertad".
היא אף ביצעה את השיר בערב מחווה לאריס סאן שערכה עיריית בת ים ביוני 2013.
בסרט הישראלי, "רסיסי אהבה", שיצא למסכים ב-2012, מבצעת השחקנית עדנה בליליוס את השיר כחלק מעלילת הסרט.
צביקה פיק הוציא גרסה עברית לשיר, למילים של מירית שם אור, בשם "עוד רגע".
אייל גולן הוציא גרסה עברית, למילים של רותם כהן, בשם "אתן לך".
La Tortura הוא סינגל שהוקלט על ידי הזמרת הקולומביאנית שאקירה והזמר הספרדי אלחנדרו סאנס, מתוך אלבומה השישי, Fijación Oral, Vol.
1. השיר יצא לאור ב-12 באפריל 2005, כסינגל הראשון והפותח מן האלבום.
השיר זכה להצלחה עולמית כאשר הפך לשיר הלטיני הנשי הנמכר ביותר בכל הזמנים בארצות הברית, ולאחד מהשירים הדיגיטליים הנמכרים ביותר בכל הזמנים גם כן.
מכירותיו של השיר בעולם מסתכמות בכ-12 מיליון עותקים, דבר אשר הופך אותו לשיר הנמכר ביותר של סאנס, ולרביעי הנמכר ביותר של שאקירה.
השיר קבע שיא היסטורי בכך שנשאר בצמרת מצעד השירים הלטיניים במשך 25 שבועות ברצף.
שיא זה נשבר בשנת 2014, על ידי אנריקה איגלסיאס עם שירו "Bailando", שהצליח לשהות בצמרת המצעד במשך 41 שבועות.
במצעדים זכה השיר להצלחה עולמית גם כן, כאשר הצליח בשיאו להגיע למקום ה-23 במצעד הבילבורד הוט 100, שיא של כל הזמנים לאישה עם שיר לטיני.
במצעד השירים הלטיניים היה השיר לחמישי של שאקירה אשר הצליח להגיע לצמרת המצעד, ובמצעד שירי הפופ הלטיניים היה לשישי של שאקירה שהגיע לצמרת המצעד.
בשאר מצעדי העולם הצליח השיר להעפיל לצמרות המצעדים, ואף נכנס למקום ה-4 ברשימת השירים הלטיניים הכי טובים בכל הזמנים של בילבורד.
באותה שנה שבה יצא, הועמד השיר בטקס פרסי גראמי הלטיני בקטגוריות "שיר השנה", ו-"הקלטת השנה".
השיר זכה בשתי הקטגוריות, ובפרסים נוספים.
השיר הוא דואט בין שאקירה לזמר-יוצר, גיטריסט, מלחין ומוזיקאי ספרדי אלחנדרו סנס, שניהם גם כתבו את השיר לצד לואיס פרננדו אוצ'ואה שגם לקח חלק בכתיבה ובהפקה של השיר ומלווה את שאקירה עוד מאלבומה השלישי, Pies Descalzos.
השיר היה בהתערבותו של גוסטבו סליס שגם לקח חלק בהוצאתו וברקע שלו.
השיר מספר את סיפורה של אישה אשר היא "מעונה" רגשית (כשם השיר "העינוי"), כיוון שחברה של האישה מרומה ובסופו של דבר עוזב אותה עבור אחרת, אך מנסה לבקש את סליחתה ומחילתה של האישה.
הוא מתנצל בצורה מופרזת, אבל בסופו של דבר הוא חושב כי בגידה היא דבר טבעי עבור גברים ועל האישה לא לסלוח לו.
עם זאת, בסוף השיר, אופייה של שאקירה משפילה אותו והיא אומרת כי היא לא הולכת לשפוך דמעה אחת עליו.
השיר קיבל ביקורות חיוביות ממרבית מבקרי המוזיקה.
מאט קיבולה מ-PopMatters כתב סקירה מקיפה על השיר, ואמר כי "הסינגל הגדול הוא לא לגמרי ראגטון, למרות שהוא עושה שימוש מלא של ראגטון לנצח.
אבל מה שחשוב באמת הוא שני הקולות המחממים האלה שעובדים זה מול זה, והאופן שבו הכה השיר שאין להכחישו באמת מתעורר לחיים כשיש באמת מנגינה יפה מתחתיה".
פנקר ד' מ-IGN כתב כי "הסגנון המוזיקלי שיש בשיר (אקורדיון, גיטרה, מקצבים לטיניים, ואת השתתפותו של סאנס שהוסיף מאוד בשיר) ובזכות זה השיר בולט מאוד באלבום, והסגנון של שאקירה להיות שאקירה ולהימנע מהשפעה של כל סגנונות הקול של מישהו אחר".
"La Tortura" בילה 25 שבועות במקום הראשון במצעד הלטין איירפליי של בילבורד, והוא השיר שבילה את משך הזמן הארוך ביותר בראש מצעד זה.
הווידאו קליפ לשיר צולם ובוים על ידי מייקל האוסמן שאמר יש עלילה פשוטה מאוד: מדירתה החדשה של החברה, סאנס מרגל ועוקב אחרי כל צעד על שאקירה אם זה כשהיא הולכת ברחוב עם שקית בצל בדרכה לדירה שלה, ואם בסצנה שהיא נמצאת בצד השני של הדירה מדירתה של חברה סנס עצמו.
כאשר שאקירה נכנסת לדירתה, היא מחליפה בגדים.
מאותו רגע, נזכר סאנס בעניינים שהשניים עשו בעבר כזוג, בעוד שאקירה מגלה את ריקודי האני-אגו שלה על גג הבניין, בעוד שהיא מכוסה בצבע שחור.
הכוריאוגרפיה של הקליפ המוזיקלי נעשתה על ידי ג'יימי קינג ושאקירה עצמה.
הווידאו קליפ, כפי שהיה בפעם הראשונה ב-MTV הראה פרק שלם של כל ההכנות לקליפ (עם כתוביות באנגלית).
לגרסת הרמיקס של השיר, הידועה בשם "(La Tortura (Shaketon Remix", יש ווידאו קליפ משלה (בהנחיית האוסמן) שמציגה כמה סצנות שלא נראו קודם לכן.
את הווידאו קליפ הזה ניתן לראות בגרסת שילוב שני אלבומי האולפן שלה.
Oral Fixation כרכים 1 & 2. הווידאו קליפ של השיר היה מועמד עבור הווידאו קליפ הטוב ביותר של אישה, הטוב ביותר עבור הווידאו דאנס והנצפה ביותר של פרסי ה-VMA של MTV, בשנת 2005. מונה הצפיות של הווידאו קליפ נכון לאוקטובר 2022 עומד על למעלה מ-714 מיליון צפיות ביוטיוב.
והוא מדורג במקום ה-10 בקליפים המצליחים ביותר של שאקירה.
האלבום כלל רמיקס של השיר שנעשה על ידי גוסטבו סליס שכותרתו "The Shaketon Mix", כאשר יש מיזוג עם המקצב של הרגאטון ובנוסף עם המקצב המקורי של השיר.
סרט מוזיקה נפרד (בבימויו של מיכאל האוסמן) נעשה גם עבור רמיקס זה.
סרטון זה גם נכנס לספירה לאחור של TRL.
רמיקס רשמי נוסף שנעשה על ידי "Tracy Young Special According Mix" זכה להצלחה ולהתייחסות והיו רמיקסים אחרים אשר נעשו גם על ידי די ג'ייאים אחרים בצורה עצמאית.
השיר עצמו זכה לגרסאות כיסוי רבות, ובנוסף לרמיקסים רבים.
"La Tortura" (שאקאנטון רמיקס) - 3:12
השיר זכה להצלחה עולמית בכל המצעדים ברחבי העולם כאשר נכנס לעשירייה הפותחת ב-20 מדינות ברחבי העולם, ובנוסף נכנס לחמישייה הפותחת בלמעלה מ-15 מדינות ברחבי העולם, והגיע לצמרות המצעדים בלמעלה מ-6 מצעדים שונים ברחבי העולם.
מדינהתאריםמכירותאוסטריה (IFPI Austria)זהב15,000איטליה (FIMI)זהב25,000ארצות הברית (RIAA)פלטינה 32× (לטיני)1,920,000גרמניה (BVMI)זהב150,000דנמרק (IFPI Denmark)זהב7,500מקסיקו (AMPROFON)זהב30,000שווייץ (IFPI Switzerland)זהב20,000רינגטוןארצות הברית (RIAA)פלטינה1,000,000סיכוםבכל העולם12,000,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם12 באפריל 2005הורדה דיגיטליתאפיק30 במאי 2005תקליטור
"La Voix" (בעברית: "הקול") הוא השיר שייצג את שוודיה באירוויזיון 2009. השיר בוצע על ידי מאלנה ארנמן.
השיר נכתב והולחן על ידי מאלנה ארנמן, אלוף לולאב ופרדריק קמפה.
השיר היה השיר השוודי הראשון לאירוויזיון שכלל מילים בשפה הצרפתית והוא היה גם האחרון (נכון ל-2017) שכלל מילים בשפה שהיא לא השפה האנגלית.
ארנמן ניצחה במלודיפסטיבלן עם השיר ב-14 במרץ 2009 וייצגה את שוודיה בחצי הגמר איתו ב-12 במאי 2009, השיר הגיע למקום הרביעי עם 105 נקודות והעפיל לגמר.
בגמר הופיע השיר רביעי בסדר ההשמעה וסיים במקום ה-21 עם 33 נקודות.
השיר היה השיר השוודי במיקום הנמוך ביותר מאז השיר של שנת 1992 שהגיע למקום ה-22 והוא היה הפעם השנייה אי פעם ששיר שוודי לא מגיע לטופ ה-20 של תחרות האירוויזיון.
ב-2010 ביצעו זמרת האופרה הרוסייה-אוסטרית אנה נטרבקו וזמר הפופ הרוסי פיליפ קירקורוב שתי גרסות כיסוי לשיר: האחת עם מילים זהות למילות השיר המקורי והאחרת עם מילים חדשות בשפה הרוסית.
השיר שמש גם כשיר רקע בסרט קצר.
La Voix - גרסת רדיו
השיר הופיע לראשונה במצעד הסינגלים השוודי בשבוע של ה-13 במרץ 2009 במקום 31, בשבוע השני הגיע השיר למקום העשירי, ובשבוע שאחריו הצליח להעפיל כבר למקום הרביעי.
בחודש מאי 2009, הסינגל נכנס למצעד הבלגי למקום ה-29, שבוע לאחר מכן עלה בשני מקומות אל המקום ה-27, ובשבוע השלישי כבר לא לקח חלק במצעד.
La Voix du Nord (מילולית: "קול הצפון") הוא אלבום דיסק כפול של מאלנה ארנמן שייצגה את שוודיה באירוויזיון 2009. הדיסק הראשון באלבום מכיל 11 שירי פופ בשילוב אופרות, ביניהם "La Voix" שאיתו הופיעה ארנמן בתחרות האירוויזיון.
הדיסק השני באלבום מכיל 11 אריות ואופרות.
האלבום יצא לאור בשוודיה ב-1 ביולי 2009. הוא הגיע למקום הראשון במצעד השוודי וקיבל תואר אלבום זהב כבר בשבוע הראשון שלאחר יציאתו.
הוא קיבל תואר אלבום פלטינה בספטמבר 2009.
"La Pared" (בעברית: "הקיר") הוא סינגל של הזמרת הקולומביאנית שאקירה, מתוך אלבומה השישי, Fijación Oral, Vol.
1. השיר יצא לאור ב-3 באוקטובר 2006, כסינגל הרביעי מתוך האלבום.
בשיאו הצליח השיר להגיע אל המקום ה-1 במצעד שבספרד, ובכך הפכה שאקירה לאמנית השנייה עם הכי הרבה שירים שכבשו את צמרת מצעד זה.
את השיר כתבו והפיקו שאקירה ולסטר מנדז.
לשיר יצאה גרסה אקוסטית בליווי פסנתר.
גרסה זו כלולה באלבום, כרצועת בונוס.
שאקירה בחרה לבצע את הגרסה הזו בשנת 2006, בטקס פרסי גראמי הלטיני ובסיבוב ההופעות הרביעי שלה, "Oral Fixation Tour".
לשיר לא יצא קליפ, אך בשנת 2009, העלתה שאקירה לערוץ ה-Vevo שלה את ההופעה עם הפסנתר, כתחליף לקליפ הרשמי של השיר.
בהופעה נראית שאקירה, כשהיא יושבת על כיסא, ופסנתרן לידה.
תאורת המקום הייתה בגווני אדום, ואף קהל המעריצים של הזמרת שר חלקים מן השיר.
השיר זכה להצלחה רבה באמריקה הלטינית, ואף כבש את צמרות המצעדים שבארגנטינה, קוסטה ריקה וספרד.
La Résidence Ylang Ylang הוא סרט עלילתי קצר קומורי משנת 2008, בבימויה של השימיה אחמדה.
את הדמות הראשית, ג'יבריל, גילם אבידין סעיד מוחמד.
הסרט נבחר להקרנה ב"שבוע המבקרים" בפסטיבל הקולנוע בקאן, וזכה בפרסים במספר פסטיבלים בינלאומיים אחרים.
בדומה לעבודות אחרות של הבמאית, הסרט מבקש לספר על ההיסטוריה הקומורית דרך עיניהם של בני המקום, ועוסק בתמות של זיכרון וזהות.
הסרט, שהוא הסרט הקומורי הראשון, הוקרן ביותר מ-60 פסטיבלי קולנוע בינלאומיים, ביניהם פסטיבל הקולנוע בקאן (בשבוע המבקרים), פסטיבל סרטי הנשים בצ'נאי, הודו, ופסטיבל הסרטים השחורים הבינלאומי במונטריאול, קנדה.
בין הפרסים הרבים שזכה הסרט היו הגראן פרי לסרט קצר בפסטיבל Quintessence בבנין, התסריט הטוב ביותר בפסטיבל הפרנקופוני וו, בצרפת, ווציון לשבח מיוחד של השופטים בפסטיבל הקולנוע של אפריקה, אסיה ואמריקה הלטינית במילאן.
בכפר קומורי, ג'יבריל מטפל בווילה ריקה, שניטשה על ידי בעליה המתגוררים בצרפת.
בזמן שהוא עובד שם, הבקתה שלו בכפר עולה באש.
חסר בית, הוא חייב למצוא מקום לגור.
La Venda (בעברית: כיסוי העיניים) הוא שיר בספרדית שביצע מיקי נונייס.
השיר נכתב והולחן על ידי אדריאה סלאס, וייצג את ספרד באירוויזיון 2019 בתל אביב שבישראל, לאחר שזכה במקום הראשון במופע האירוויזיון של תוכנית הזמר "אופרסיון טריונפו", תוכנית הריאליטי המוזיקלית הפופולרית בספרד.
"La Vie en rose" (בעברית: "החיים בוורוד") הוא מהשירים הנודעים ביותר של הזמרת הצרפתייה הפופולרית אדית פיאף.
השיר נכתב בשנת 1945, על ידי פיאף עצמה (מילים) ולואי גוליילמי (לחן), הפך פופולרי במהלך שנת 1946, ויצא כסינגל במהלך שנת 1947. השיר הפך פופולרי במיוחד בארצות הברית בשנת 1950, כאשר באותה העת נכנסו לא פחות משבע גרסאות כיסוי שונות שלו למצעד הבילבורד האמריקאי.
גרסאות הכיסוי שנכנסו למצעד הבילבורד בוצעו על ידי , פול וסטון, בינג קרוסבי, ראלף פלאנגן, ויקטור יאנג ולואי ארמסטרונג.
גרסת הכיסוי בביצוע הזמרת הג'מייקנית גרייס ג'ונס, אשר יצאה במהלך 1977 זכתה גם להצלחה רבה.
השיר זכה לגרסאות כיסוי רבות על ידי אמנים בולטים רבים לאורך השנים.
במהלך שנות החמישים הקליט הזמר שמשון בר-נוי גרסה עברית לשיר תחת השם "הנסיכה".
בשנת 1990 ביצעה קורין אלאל גרסת כיסוי לשיר לפי תרגום של אהוד מנור, השיר נכלל באלבומה "שפת אימי".
לייבורסטארט הוא אתר חדשות וקמפיינים אינטרנטי, התומך בתנועת האיגודים המקצועיים הבינלאומית.
מתנדבי האתר מבצעים עבודת אגרגציה של חדשות בנושאי איגודים וזכויות עובדים מרחבי העולם, והן מופצות הן דרך האתר עצמו והן באמצעות שירותי הפצת חדשות כ-RSS ו-JavaScript המשולבים באתריהם של איגודים מקצועיים שונים.
האתר כולל גם אגרגציית חדשות על איגודים מקצועיים בחלוקה לשפות שונות, לאזורים ולמדינות.
צוות האתר כולל כאלף מתנדבים ב-27 שפות.
כמו כן האתר שם דגש על קמפיינים בינלאומיים של סולידריות בין עובדים, סוגיות הנוגעות לבטיחות וגיהות עובדים.
סיסמאת האתר היא: "היכן שאנשי איגוד פותחים את יומם ברשת" (Where trade unionists start their day on the net)
לייבורסטארט נוסד ב-1998 על ידי פעיל האיגודים המקצועיים היהודי אריק לי, כחלק מאתר האינטרנט שהקים שנתיים לפני כן 'האינטרנאציונליזם החדש'.
בהמשך התארח לייבורסטארט באתר SoliNet (הלחם בסיסים של סולידריות ורשת) של איגוד עובדי הציבור הקנדי (CUPE).
לי התגורר באותה התקופה בקיבוץ עין דור בישראל, ובהמשך עבר ללונדון, משם הוא מרכז את הפרויקט עד היום.
בין השנים 1998–2002 היה לייבורסטארט פרויקט של הארגון הלונדוני 'חברה וכלכלה בינלאומיים'.
בשנת 2001 הרחיב עצמו הפרויקט לשפות נוספות מלבד אנגלית, ובסוף 2002 הפך לאתר עצמאי לגמרי.
עד ספטמבר 2015 נוהל האתר בידי קבוצת כותבים, כשאריק לי המייסד בראשם.
חברי הקבוצה לא נבחרו באופן רשמי ולא היו קריטריונים ברורים לכניסה לצוות, אך רובם היו אנשי איגודים מקצועיים בארצותיהם, במשרה מלאה - נבחרים או ממונים.
נעשו ניסיונות להרחיב את צוות הכותבים על מנת להגדיל את תפוצת לייבורסטארט למדינות נוספות, אך רובן לא צלחו, והגרעין הקשה של האתר התמקד באירופה, צפון אמריקה ואוסטרליה.
בעקבות פגישה זו הוקם ועד פעולה בעל סמכות רשמית לקבלת החלטות ומספר קבוצות עבודה ממוקדות.
כמו כן ננקטו צעדים לחיזוק הייצוג המגדרי לנשים בהנהגת לייבורסטארט, אף על פי שהן נותרו במיעוט.
ב-2016 קיבל לייבורסטארט את פרס ארתור סוונסון היוקרתי לזכויות ארגוני עובדים.
בין פעולותיו הבולטות של לייבורסטארט, יצירת קמפיינים בינלאומיים לחיזוק העבודה המאורגנת, ולביטוי סולידריות בין ארגוני עובדים שונים ברחבי העולם.
הוא מציע לאיגודים המקצועיים השונים ברחבי העולם את שירותי הפצת הקמפיינים בלא תשלום, והקמפיינים מגייסים על פי רוב תמיכה של אלפי עד עשרות אלפי אנשים מרחבי העולם.
ארגוני עובדים גדולים ברחבי העולם כגון IndustriALL, איגוד עובדי התחבורה העולמי (ITF), ואף ההסתדרות נעזרים לא אחת בשירותיו.
הקמפיינים מבוססים בין היתר על רשימות התפוצה של הארגון המונים למעלה מ-85 אלף מכותבים דוברי אנגלית, ועוד אלפי דוברים של שפות נוספות כצרפתית, ספרדית, גרמנית ועוד - רבים מהם פעילי איגודים מקצועיים.
קמפיינים אלו היו מעורבים לא אחת בשחרור מנהיגי איגודים מקצועיים שנאסרו, ודחיפת חברות למשא ומתן עם נציגות העובדים בהן.
כך למשל היה שותף הארגון למאבק לשחרורו של איש האיגודים המקצועיים המצרי כמאל עבאס, וכנגד כוונת המשטר האירני להוציא להורג את המורה ואיש האיגוד המקצועי עבדולרזה ג'הנברי, שנדון למוות ב-2010, אך עדיין כלוא בידי משמרות המהפכה.
קמפיינים אלו היו יוזמה של קונפדרצית איגודי העובדים הבינלאומית.
הארגון עורך כנסים שנתיים לסולידריות בינלאומית.
כמו כן, מתנדבי הארגון עורכים בקביעות סדנאות לאיגודים מקצועיים על הכוח והפוטנציאל הטמונים ברשת החברתית לארגון עובדים ולמאבקים מקצועיים.
La voix du bon Dieu הוא אלבום הבכורה של הזמרת הקנדית סלין דיון.
האלבום יצא לאור ב-6 בנובמבר 1981, על ידי חברת התקליטים Super Étoiles.
מתוך האלבום יצאו שלושת הסינגלים: "", "" ו-"L'amour viendra".
בסמוך להוצאת האלבום, הוציאה דיון גם את אלבומה השני Céline Dion chante Noël.
האלבום הופק על ידי רנה אנג'ליל, דניאל הטו ואדי מרנאיי.
בקנדה קיבל האלבום את תואר הזהב.
מדינהתאריך יציאהחברת תקליטיםפורמטקטלוגקנדה6 בנובמבר 1981Super ÉtoilesתקליטSPE 4101קלטת שמע16-SP 19001983SaisonsתקליטSNS 70000קלטת שמעSNS 4-70000
"La prima cosa bella" (בעברית: "הדבר היפה הראשון") הוא שיר שכתבו ניקולה די בארי ומוגול.
השיר הגיע למקום השני בפסטיבל סן רמו בשנת 1970, בביצוע כפול של די בארי ושל להקת ריקי אה פוברי.
הגרסה של די בארי הגיעה לראש מצעד הפזמונים האיטלקי.
לוצ'ו בטיסטי שמע את השיר והציע לדי בארי להקליט גרסת דמו, בה הוא ניגן בגיטרה, בליווי פרנץ די צ'וצ'ו, דמיאנטו דאטולי, אנדראה סאקי ופלביו פרמולי, מוזיקאים ששיתפו פעולה עם בטיסטי בהקלטות.
המעבד ג'אנפרנקו רברברי החליט להשתמש בגרסה זו כבסיס, והוסיף לה תזמורת מיתרים בניצוחו.
בתכנון הראשוני בפסטיבל סן רמו השיר היה אמור להיות מבוצע על ידי די בארי יחד עם ג'אני מורנדי, שאחרי ההקלטה החליט לוותר על השיר.
ב-2008 נכלל הביצוע של ריקי אה פוברי בפסקול הסרט "Il Divo" בבימויו של פאולו סורנטינו.
ב-2010 ביים פאולו וירצי סרט בשם "La prima cosa bella" כשם השיר.
גרסה חדשה של השיר בביצוע הזמרת האיטלקית-מרוקאית, מליקה איאנה, נכללה בפסקול הסרט, והגיעה למקום החמישי במצעד הפזמונים האיטלקי.
"La prima cosa bella" (ניקולה די בארי, מוגול)
"...e lavorare" (ניקולה די בארי, מוגול)
הגרסה של ריקי אה פוברי
"Due gocce d'acqua" (פרנקו קליפאנו, אנג'לו סוטג'ו, פרנקו גאטי)
La Tonta הוא אלבום הבכורה של הזמרת-יוצרת הארגנטינאית חימנה ברון.
מתוך האלבום יצאו שני סינגלים: "La Tonta" ו-"QLO".
עם יציאתו נכנס האלבום אל המקום ה-19 במצעד האלבומים של ארגנטינה.
האלבום זכה בפרס ה-Premios Gardel .
כדי לקדם את אלבום הבכורה, הוציאה חימנה ברון כבר ביולי 2017, את הסינגל הראשון מתוכו "La Tonta".
השיר זכה להצלחה רבה כאשר צבר למעלה מ-64 מיליון צפיות ביוטיוב, תוך שצבר למעלה מ-15 מיליון השמעות בספוטיפיי.
בין היתר, מתפקד השיר כשיר הנושא של האלבום.
בסוף אוקטובר 2017, הוציאה ברון את השיר "QLO" כסינגל השני והאחרון מתוך האלבום.
הקליפ של השיר זכה להצלחה נאה כאשר צבר 8 מיליון צפיות.
מדינה תאריך יציאה חברת תקליטים פורמט מקור ארגנטינה 8 בספטמבר 2017 הוצאת עצמיתהזרמת מוזיקה • הורדה דיגיטלית • תקליטור
La Nouvelle Revue Française - לה נובל רווי פראנסז או .N.R.F (בתרגום:כתב העת הצרפתי החדש) הוא מגזין לספרות המופיע בצרפת.
המגזין נוסד בשנת 1909 על ידי קבוצת אנשי ספרות, ביניהם אנדרה ז'יד, ז'אק קופו וז'אן שלומברז'ה (שלומברגר).
בשנת 1911 הפך גסטון גלימאר לעורך של כתב העת והוא הקים בהמשך את ההוצאה לאור גלימאר.
פרסום המגזין הופסק בימי מלחמת העולם הראשונה והוא חודש ב-1919.
מתחילת קיומו של המגזין הוא נהנה משיתוף הפעולה של סופרים ידועים כמו אנטול פראנס ופול בורז'ה.
השפעת המגזין עלתה בתקופה שבין מלחמות העולם והוא הפך לעיתון הספרות המוביל, בעל תפקיד ייחודי, בזירת התרבות בצרפת.
בראשו עמד תחילה המוציא לאור גלימאר ואחר כך למשך תקופה ארוכה הסופר ז'אן פולאן.
בעמודי NRF פורסמו, בין היתר, כתביו הראשונים של אנדרה מאלרו וז'אן פול סארטר.
ב-1940 טוהר NRF מכותביו היהודים והקומוניסטים.
במרבית שנות הכיבוש הגרמני בשנים 1940–1943 בראש המגזין עמד פייר דרייה לה רושל, חבר של פולאן, שהפך בעשור האחרון למעריץ של המשטרים הטוטליטריים.
הוא התפטר ב-1943 וגלימאר החליט שלא לפרסם זמנית את המגזין.
בסוף ימי כיבוש צרפת על ידי גרמניה הנאצית הפנו אנדרה ז'יד והגנרל דה גול את תמיכתם המפורשת למגזין "L'Arche" (ל'ארש = הקשת) שהחליף את תפקידו של N.R.F באלג'יריה הצרפתית שהייתה השטח הצרפתי הראשון ששוחרר על ידי בעלות הברית - "צרפת החופשית".
המגזין "ל'ארש" נוסד על ידי ז'אן אמרוש והעורך שלו היה אדמון שארלו והוא התפרסם בין השנים -1944–1947 .
בשנות הכיבוש הפכו מונטריאול, טאנג'ר ואלג'יר למרכזי הספרות הצרפתית החופשית במקום פריז.
אחרי שחרור צרפת כולה, 1944 אסר השלטון הדמוקרטי המחודש על פרסום המגזין בגין שיתוף הפעולה עם הנאצים.
הוא נפתח שוב בעריכת ז'אן פולאן בשנת 1953 כשהוא נקרא בהתחלה "La Nouvelle Nouvelle Revue Française" ("לה נובל נובל רווי פראנסז"), כלומר "כתב העת הצרפתי החדש החדש ".בינואר 1959 חזר המגזין לשמו הרגיל - NRF - "הכתב העת הצרפתי החדש".
הפעולה של פולאן עם ארלאן בעיתון התערער.
NRF היה למשך שנים רבות ירחון אולם לתקופה היה הפך לרבעון, ואחרי 2015 מופיע כדו-ירחון.
1908 - אז'ן מונפור (Monfort) (גיליון אחד)
הפסקה בימי מלחמת העולם הראשונה
(1944-1953) נסגר בגלל שיתוף הפעולה עם הנאצים
2011- 2014: אנטואן גלימאר, פיליפ פורסט וסטפאן אודגי
עם הסופרים העכשוויים שכתביהם הופיעו במגזין ניתן למנות את: ז'אן רבול, פול גרווייאק, מוריאל ברברי, ז'אק שסקס, מוריס דנטק, מארי נדיאיי ואחרים.
La Trayectoria הוא אלבום ההופעה הראשון של הזמרת-יוצרת המקסיקנית גלוריה טרווי.
אלבום ההופעה יצא לאור ב-6 ביוני 2006, על ידי חברות התקליטים יוניוויז'ן מיוזיק גרופ ויוניברסל מיוזיק לטין אנטרטיינמנט.
אלבום ההופעה נמכר בלמעלה מ-50,000 עותקים במקסיקו, ובלמעלה מ-50,000 עותקים בארצות הברית.
לאחר שהוציאה אלבומים שונים על ידי חברת התקליטים סוני מיוזיק אנטרטיינמנט, החליטה טרווי לעבור לחברות התקליטים יוניוויז'ן מיוזיק גרופ ויוניברסל מיוזיק גרופ, על ידן יצא לבסוף אלבום ההופעה הזה.
המהדורה הסטנדרטית של אלבום ההופעה כוללת בתוכו תקליטור ו-DVD, עם מיטב השירים שביצעה במהלך סיבוב ההופעות "Trevolución".
כמו כן, הוקלט אלבום ההופעה בשתי ההופעות הראשונות שהתקיימו במהלך סיבוב ההופעות.
אותן ההופעות סימנו את חזרתה של טרווי לבמה, לאחר שהשתחררה מבית הכלא.
בארגנטינה, הושק האלבום רק לאחר חצי שנה מצאתו המקורית בשאר רחבי העולם.
הסינגל השני מתוך אלבום ההופעה "Todos Me Miran", הפך ללהיט במקסיקו, ארצות הברית, אמריקה הלטינית ובמדינות מסוימות באירופה.
השיר הפך לאחד משירי הדגל של טרווי, תוך שבזכותו הקריירה שלה זכתה להצלחה מחודשת.
זאת, לאור העובדה שהסינגלים שיצאו לפניו לא זכו להצלחה גדולה.
בנוסף לכך, השיר מסמפל בתוכו קטעים מתוך הלהיט הבינלאומי "I Will Survive", של גלוריה גיינור.
כמו כן, הוא מסמפל בתוכו קטע קצר מהלהיט "Soy Rebelde", של ג'נט.
בשנת 2016, הופיעה טרווי עם מחרוזת בשם "I Will Survive" / "Todos Me Miran", במסגרתה ביצעה קטעים משירה של גיינור וקטעים מהשיר שלה.
ההופעה הפכה לוויראלית כאשר צבר למעלה מ-6.5 מיליון צפיות.
בהמשך, נכללה ההופעה באלבום ההופעה השלישי של טרווי, Inmortal.
הווידאו קליפ של השיר צולם במועדון לילה בדרום מקסיקו סיטי ב-11 ביוני 2006. הקליפ בוים על ידי פאקו גררו בילו וטרווי עצמה.
לצוות שלה לקח למעלה משש עשרה שעות לצלם אותו ובמסגרתו השתתפו חבריה ומעריציה.
הקליפ הוצג לראשונה בתוכנית הטלוויזיה "פריימר אקטו" ב-27 ביוני באותה השנה.
בהמשך, הוציאה את "Estrella de la Mañana" ו-"Sufran Con Lo Que Yo Gozo", כדי להמשיך ולעזור בקידום אלבום ההופעה.
בסופו של דבר, אלבום ההופעה זכה לקידום נרחב ובעקבות כך נמכר בלמעלה מ-500,000 עותקים ברחבי העולם, מה שהופך אותו לאחד מאלבומי ההופעה הלטיניים הנמכרים ביותר בכל הזמנים, כשחלק גדול ממכירותיו היו במקסיקו ובארצות הברית.
מקוםתאריםמכירותארצות הברית (RIAA)זהב (לטיני)50,000מקסיקו (AMPROFON)זהב50,000
"La belle amour" (בעברית: "האהבה היפה") הוא שיר שבוצע על ידי הזמרת הצרפתייה פול דז'רדן.
הוא ייצג את צרפת באירוויזיון 1957. השיר נכתב על ידי פרנסיס קרקו והולחן על ידי גיא לאפארג.
השיר הושר שמיני בסדר ההופעות, לפני דנמרק ואחרי גרמניה.
במרכז מילות השיר עומדת דז'רדן ששרה על העיסוקים השונים שניתן לעשות עם בחיר ליבה.
ב-3 במרץ 1957, השיר בוצע על ידי דז'רדן בתחרות האירוויזיון.
השיר זכה במקום השני עם 17 נקודות (אחת מהולנד, שתיים מבלגיה, דנמרק והממלכה המאוחדת, ארבע מלוקסמבורג ושש מגרמניה).
"La Noche de Anoche" הוא סינגל שהוקלט על ידי הזמר הפוארטו ריקני באד באני, ביחד עם הזמרת-יוצרת הספרדייה רוסליה, מתוך אלבום האולפן השלישי שלו, El Último Tour Del Mundo.
השיר יצא לאור ב-14 בפברואר 2021, על ידי חברת התקליטים רימאס רקורדס, כסינגל הרביעי מתוך האלבום.
השיר הגיע למקום השביעי בבילבורד גלובל 200, ולמקום הראשון במצעד השירים שבספרד.
השיר נכתב על ידי באד באני, רוסליה, כריס ג'דיי וטייני והופק על ידי ג'דיי, גבי מיוזיק וטייני גם כן.
באד באני ורוסליה נפגשו לראשונה בפסטיבל המוזיקה והאמנויות של עמק קואצ'לה באפריל 2019, שם הם צילמו כמה תמונות ששימשו בהמשך לקידום של השיר.
כעבור כמה ימים הלך באד באני לראות את רוסליה בשידור חי ב-Mayan Theater בלוס אנג'לס, מה שהוביל לשמועות רבות על שיתוף פעולה מוזיקלי עתידי.
בהמשך, עבדה רוסליה עם טייני, כריס ג'דיי, גבי מיוזיק וטגו קלדרון.
אבל הדבר החשוב ביותר הוא שעל אף מגפת הקורונה והסגר המוזיקה הוכיחה שאנשים מכל מרחקי העולם יכולים למצוא שותפויות יצירתיות".
השיר "La Noche de Anoche" נכלל בדירוגם ונאמר כי "רוזליה מוסיפה רכות רומנטית ב-"Noche de Anoche" עם הווידויים הצורבים שלה על אהבה ותשוקה".
+רשימות סוף שנה של "La Noche de Anoche"פרסוםרשימהדירוגמקורRolling Stoneשירי שיתוף הפעולה הטובים ביותר של 2020
הווידאו קליפ הרשמי של השיר פורסם ב-14 בפברואר 2021 והועלה לערוץ היוטיוב של באד באני.
בתחילת הקליפ, ניתן לראות את רוסליה כשהיא מבצעת את השיר, ובהמשך מצטרף אליה באד באני.
הקליפ כולל סצנה עיקרית במהלכה ניתן לראות את השניים צמודים זה לזה, כשהם שרים יחדיו את השיר.
נכון למרץ 2021, מונה הצפיות של הקליפ עומד על למעלה מ-100 מיליון צפיות.
מדינהתאריך יציאהפורמטחברת תקליטיםמקורעולם27 בנובמבר 2020הזרמת מוזיקה • הורדה דיגיטליתרימאסארצות הברית14 בפברואר 2021רדיו להיטים עכשוויים
La Respuesta (בעברית: התשובה) הוא שיר שהוקלט על ידי הזמרת-יוצרת האמריקאית בקי ג'י והזמר-יוצר הקולומביאני מאלומה.
השיר יצא לאור ב-19 באפריל 2019, על ידי חברות התקליטים סוני מיוזיק לטין, קימוסבי רקורדס ו-RCA רקורדס, כסינגל שלא מתוך האלבום.
הוא נכתב בידי בקי ג'י, מאלומה ואדגר באררה והופק בידי השלישי מביניהם.
השיר הגיע למקום השביעי במצעד הסינגלים של הונגריה.
בקי ג'י הצהירה כי השיר "עוסק להשתחרר מסטריאוטיפים", והיא מקווה שהוא "משמש להעצמת נשים צעירות".
זהו שיתוף הפעולה השני של ג'י ומאלומה, לאחר הרמיקס של "Mala Mía" שיצא לאור בשנת 2018. הוא תואר על ידי מבקרי המוזיקה השונים ברחבי העולם כ"המנון בעל עוצמה רבה העוסק בשבירת סטריאוטיפים".
הווידאו קליפ הרשמי של "La Respuesta" יצא לאור לצד השיר ב-19 באפריל 2019 והועלה לערוץ היוטיוב הרשמי של בקי ג'י.
הקונספט שלו הושפע וצולם בסגנון שתואר כ"רטרו" עם שימוש ב"תלבושות אותנטיות" ו"תפאורה תוססת ומגוונת" (לפי Idolator).
קטעים ספציפיים בקליפ צולמו במכוון בשחור-לבן.
נכון לאפריל 2022, מונה הצפיות של הקליפ עומד על למעלה מ-415 מיליון צפיות.
מקוםתאריםמכירותברזיל (Pro-Música Brasil)פלטינה 3×120,000מקסיקו (AMPROFON)פלטינה60,000ספרד (PROMUSICAE)זהב20,000 מכירות + הזרמת מדיה בלבד
אזורתאריך יציאהפורמטחברת תקליטיםמקורעולם19 באפריל 2019הזרמת מוזיקה • הורדה דיגיטליתסוני לטין • קימוסבי • RCA
La Recaída (בעברית: הנסיגה) הוא שיר שהוקלט על ידי הזמרת-יוצרת המקסיקנית גלוריה טרווי, ביחד עם רקדן הפלמנקו טימו נוניז.
השיר יצא לאור ב-21 בינואר 2022, על ידי חברת התקליטים יוניברסל מיוזיק לטין אנטרטיינמנט, כסינגל החמישי מתוך אלבום האולפן השלושה עשר שלה, Isla Divina.
השיר נכתב על ידי מרסלה דה לה גרזה וגלוריה טרווי והופק על ידי יופרד.
"La Recaída" הוא שיר העוסק באהבה הגורמת לשני דברים: אושר וכאב.
במהלכו, שרה טרווי על כך שעל אף שהיא נהנית מאהבתו של בחיר ליבה, אך באותו הזמן חשה כאילו הוא "מזריק לה ארס לוורידים שלה".
באחת מהבית היא מכנה אותו כ"חומר האסור" שלה.
"La Recaída" זכה להצלחה מסחרית מיידית כאשר יצא והפך לשיר הראשון בשנת 2022 בביצוע אישה שהצליח להגיע למקום הראשון במצעד הסינגלים של מקסיקו.
הוא שהה במקום הראשון במצעד במשך שבועיים רצופים והפך לשיר הראשון בביצוע אישה שהצליח לעשות זאת בשנת 2022 גם כן.
במצעד האיירפליי של מקסיקו דורג בשיאו במקום הרביעי והצלח לשהות במצעד במשך תשעה שבועות.
הווידאו קליפ הרשמי של השיר פורסם ב-21 בינואר 2022, ביום יציאתו של "La Recaída" כסינגל.
בתחילת הקליפ, ניתן לראות אולם תיאטרון.
בהמשך לכך, נמצאת טרווי ביחד עם טימו נוניז בחדר הלבשה והשיר מתחיל.
לאורכו של השיר, שותים השניים אלכוהול כשהם מנסים לפתות אחד את השני בדרכים שונות ובאמצעות ריקודי פלמנקו.
נכון לאפריל 2022, מונה הצפיות של הקליפ עומד על למעלה מ-5.8 מיליון צפיות.
אזורתאריך יציאהפורמטחברת תקליטיםמקורעולם21 בינואר 2022הזרמת מוזיקה • הורדה דיגיטליתיוניברסל לטין
La Tormenta הוא המיני-אלבום השני בשפה הספרדית של הזמרת האמריקאית כריסטינה אגילרה.
זהו החלק השני בהוצאה של אלבום האולפן התשיעי של אגילרה בשלושה חלקים, לאחר קודמו, La Fuerza, שיצא לאור בינואר 2022. האלבום מהווה המשך לאלבומה השמיני של אגילרה, Liberation (2018), ואלבומה השני והאלבום הראשון בשפה הספרדית, Mi Reflejo (2000).
+ תאריכי יציאות לאור ופורמטים עבור La Tormentaמדינהתאריךפורמטחברת תקליטיםמקורעולם30 במאי 2022הורדה דיגיטלית • הזרמת מוזיקהסוני מיוזיק לטין
"Labyrinth" (בעברית: "מָבוֹך") הוא שיר שהוקלט על ידי הזמרת-יוצרת האמריקאית טיילור סוויפט.
את השיר הוציאה לאור בשנת 2022 חברת התקליטים ריפבליק רקורדס, כרצועה העשירית מתוך אלבום האולפן העשירי של סוויפט, Midnights.
נכתב והופק על ידי הזמרת וג'ק אנטונוף.
הוא מושפע מסוגות הדאנס-פופ והסינת'-פופ עם אלמנטים אלקטרוניים הבאים לידי ביטוי באמצעות סינתיסייזרים וגיטרות.
לאורך רוב הבתים שרה סוויפט בקול ראש.
עלילתו חגה סביב חרדה מפני התאהבות חדשה שחוותה.
בביקורות על Midnights שיבחו כמה מהכותבים את ההפקה הווקאלית שלו ועל הצליל המיוחד שלו.
אולם כמה מהמבקרים ראו ברצועה כמשעממת.
"Labyrinth" הגיע למקום ה-14 בבילבורד הוט 100 ולמקום ה-12 בבילבורד גלובל 200. כמו כן, הוא נכנס לעשרים השירים הפותחים במצעדי הפזמונים באוסטרליה, קנדה, הפיליפינים וסינגפור.
בפרק ה-11, שפורסם כמה ימים לאחר מכן, הכריזה סוויפט על כותרת השיר, "Labyrinth".
"Labyrinth" יצא לאור לצד שלוש-עשרה הרצועות המקוריות של Midnights ושירי בונוס שנכללו במהדורת ה-3am Edition ב-21 באוקטובר 2022 דרך חברת התקליטים ריפבליק רקורדס.
סוויפט כתבה והפיקה את "Labyrinth" עם אנטונוף, שהקליט גם את קולות הליווי בו.
מנגינתו מורכבת מכלי הקשה, גיטרות חשמליות וסינתיסייזרים מסוגים ג'ונו 6, מוג, OB8 וריאליסטיק סינת'.
הוא הוקלט בסטודיו רו קאסטומר בברוקלין ובאולפני אלקטריק ליידי בניו יורק.
אורכו של "Labyrinth" עומד על ארבע דקות ושבע שניות.
זוהי רצועת סינת'-פופ בעלת מוטיבים אלקטרוניים רבים.
הפקתו מינימליסטית, ומשלבת צלילי בס מסוג דאבסטפ, ביטים קצביים מז'אנר הטראפ-האוס לצד גיטרות חלשות ומנגינות כנסיתיות.
קווין מורלנד מ-Pitchfork סבר כי ההפקה משקפת את שברונות הלב שחוותה סוויפט במהלך חייה.
רוב שפילד מ-Rolling Stone אהב את השימוש בסינתיסייזרים כאמצעי להבעת רגש חרדתי.
לאורך רוב הרצועה שרה הזמרת את "Labyrinth" בקול ראש עד שהוא עובר עיוות, המשנה את גובהו לנמוך.
אלכסיס פטרידיס מ-The Guardian ציין כי האפקטים הקוליים מעוותים את שירתה עד למצב אנדרוגיני.
אן פאוורס מ-NPR כתבה כי קולה של סוויפט דומה לאלו שבשירה של להקת בון איבר.
סוויפט שרה על כניסתה לרומן חדש עם גבר במקביל להתמודדות עם חרדות חדשות שמתעוררות בלבה.
המטוס הוא מוטיב המסמל את חוסר הוודאות שמעוררת מערכת יחסים רומנטית.
זהו סמל שחוזר על עצמו בכמה משיריה של סוויפט, דוגמת "Last Kiss" מ-Speak Now, "Come Back...
Be Here" מ-Red ו-"Out of the Woods" מ-1989. כשנשמעת השורה "Breathe in, breathe through, breathe deep, breathe out" ("לנשום פנימה, לנשום דרך, לנשום עמוק, לנשום החוצה") הזמרת מתייחסת לנאום שלה באוניברסיטת ניו יורק כשקבילה תואר דוקטור לשם כבוד.
"Labyrinth" זכה לביקורות חיוביות לרוב מצד מבקרי המוזיקה העכשווית.
שפילד הכתיר אותו כ"קלאסיקה", ושיבח את סוויפט על יכולות השירה שלה.
ב-Los Angeles Times נבחר "Labyrinth" על ידי מייקל ווד כאחד השירים המיוחדים ביותר של הזמרת מבחינה ווקאלית.
קונסטנטינוס פפיס מ-Our Culture Mag תיאר אותו כאחד מרגעי השיא ב-Midnights, וציין לטובה את הניסויים הקוליים שביצעו סוויפט ואנטונוף.
Club בחרה ב-"Labyrinth" כאחת מהרצועות הטובות ביותר באלבום.
אלינה קונוויי מצאה שמילותיו של "Labyrinth" מינימליסטיות ופשוטות, וראתה זאת כקושי עבור סוויפט להציגה ככותבת שירים מוכשרת.
לעומת זאת, קיילי אלגרים וקרוטני לארוקה מ-Business Insider טענו כי הכללתו באלבום Midnights מובנת, על-אף הנתחן על פיה חלק מהמאזינים עשויים לראות אותו כמשעמם.
"Labyrinth" דורג באותו שבוע במקום ה-14. בנוסף, הפכה לאמנית בעלת מספר השירים הגבוה ביותר שדורגו בעשרת המקומות הראשונים (40 בסך הכל.
בקנדה הוט 100 הגיע בשיאו למקום ה-14 גם כן, ואף קיבל ב-29 בנובמבר 2022 מאיגוד תעשיית ההקלטות הקנדי תואר זהב.
כל הקרדיטים שלהלן לקוחים מהערות האלבום של Midnights:
טיילור סוויפט – קולות, כתיבה, הפקה
ג'ק אנטונוף – כתיבה, הפקה, תכנות, הנדסה קולית, תופים, כלי הקשה, סינתיסייזר ריאליסטי, סינתיסייזר ג'ונו 6, סיניסייזר OB8, סינתיסייזר מוג, גיטרה חשמלית, קולות רקע, הקלטה
אוון סמית' – מאסטרינג לתקליט
מגן סירל – עוזר הנדסה קולית
ג'ון שר – עוזר הנדסה קולית
ג'ון רוני – עוזר הנדסה קולית
ברייס בורדון – עוזר מיקסינג
מקוםתאריםמכירות אוסטרליה (ARIA) זהב 35,000 קנדה (Music Canada) זהב 40,000 הממלכה המאוחדת (BPI) כסף 200,000
"La Original" (מסוגנן כ-"La_Original.mp3"; בעברית: "המקורית") והוא שיר של הזמרות הארגנטינאיות אמיליה וטיני.
הוא יצא לאור ב-2 בנובמבר 2023 תחת הוצאת סוני מיוזיק לטין כסינגל החמישי והאחרון מאלבומה השני של אמיליה, .MP3, במקביל לצאת האלבום.
השיר נכתב בשיתוף שתי המזרות לצד הראפר דוקי ומפיקיו אנדרס טורס ומאוריסיו רנגיפו.
ב-20 באוקטובר 2023 חשפה אמיליה את רשימת הרצועות לאלבום האולפן השני שלה, MP3. תוך שהיא שומרת בסוד על שמות האמנים ששיתפו עמה פעולה.
ב-29 באוקטובר חשפה הזמרת כי "La Original" יהיה שיתוף פעולה עם טיני.
יומיים לאחר מכן, שתי הזמרות הודיעו על יציאת השיר עם טיזר בחשבונות המדיה החברתית שלהן.
"La Original" יצא להורדה דיגיטלית ולסטרימינג ב-3 בנובמבר, שלוש שעות לפני יציאת האלבום.
"La Original" הוא שיר אלקטרופופ והאוס.
לפי SongData.io הוא כתוב במפתח של פה מינור, עם קצב מהיר בינוני של 167 פעימות לדקה.
לגבי משמעות השיר, אמיליה אמרה:
הווידאו קליפ ל-"La Original" בוים על ידי פרנסיסקו באלבה ויצא במקביל לשיר בערוץ היוטיוב/VEVO של אמיליה.
הוא מציג את שתי הזמרות מדגמנות ורוקדות במסלול דוגמנות ייחודי משנות ה-2000. הסרטון מסתיים בכך שאמיליה נותנת לטיני נשיקה, שתוארה כהתייחסות לנשיקה בין מדונה ובריטני ספירס בטקס פרסי הווידאו קליפים של MTV לשנת 2003.
"La noia" (בעברית: "שעמום") הוא סינגל שהוקלט על ידי הזמרת-יוצרת האיטלקייה אנג'לינה מנגו.
יצא לאור ב-7 בפברואר 2024 דרך חברת התקליטים וורנר מיוזיק איטליה, כסינגל השלישי מתוך אלבום האולפן השני שלה, Poké melodrama.
הוא נכתב על ידי הזמרת, מאדאם ודריו פאיני, שגם הפיק אותו מוזיקלית.
עם "La noia" השתתפה מנגו במהדורה ה-74 של פסטיבל סן רמו, הקדם הלאומי של איטליה לתחרות הזמר של האירוויזיון.
היא זכתה באירוע, והפכה לאישה הראשונה שעושה זאת מזה עשר שנים.
בעקבות הזכייה נבחרה לייצג את באירוויזיון 2024, שהתקיים במאלמה שבשוודיה.
היא הגיעה בערב הגמר למקום השביעי עם 268 נקודות.
"La noia" הגיע בשיאו למקום הרביעי במצעד הסינגלים האיטלקי.
איגוד תעשיית ההקלטות האיטלקי התעיד את היצירה בתואר פלטינה משולשת לאחר שחצה את רף 300,000 העותקים שנמכרו ברחבי המדינה.
כמו כן, נכנס השיר למצעד הפזמונים בשווייץ, סן מרינו, קרואטיה ויוון.
הוא הגיע למקום ה-110 בבילבורד גלובל 200.
ב-3 במאי 2024 יצאה גרסה דו-לשונית בספרדית ובאיטלקית בהשתתפותו של אלבארו דה לונה.
השיר נכתב על ידי מנגו, מאדאם ודריו פאיני, שהיה מעורב בשיר הלוקסמבורגי לאירוויזיון 2024, "Fighter" בביצוע הזמרת ילידת ישראל טלי גולרגנט.
תאגיד השידור האיטלקי RAI ארגן את המהדורה ה-74 של פסטיבל סן רמו בין התאריכים 6–10 בפברואר 2023. כפי שהיה מאז 2015, הזוכה נבחר לייצג את איטליה בתחרות האירוויזיון.
ב-3 בדצמבר 2023 נחשף כי מנגו עתידה להשתתף בפסטיבל.
שם השיר, "La noia", נחשף ב-19 בדצמבר.
היא זכתה בתחרות, לאחר שדורגה במקום השני בהצבעות הקהל ובמקום הראשון בקולות השופטים.
כיוון ששאיטליה נכללת בחמש המדינות הגדולות, היא מעפילה לגמר באופן אוטומטי.
עם זאת, היא הצביעה בחצי הגמר השני של התחרות.
בפעם הראשונה באירוויזיון הוחלט כי חברות חמש המדינות הגדולות והמדינה המארחת יופיעו גם הן בחצאי הגמר שלא כמתחרות מן המניין.
איטליה הופיעה לפני ואחרי .
איטליה שובצה להתחרות בהתאם להחלטת המפיקים.
הופעתה של איטליה בחצי הגמר נפתחת כשמנגו שכובה על הרצפה ומבצעת את תחילת הבית הראשון.
היא לובשת מחוך בצבע בורדו, כשידיה ורגליה מעוטרים בקישוטי דמוי ענף בצבע שחור.
על הרצפה, שמכוסה במסכי לד, מוקרנים תחילה פרחים בצבע אדום, שלאט לאט הופכים לענפי עץ בצבע זהב.
בתחילת הפזמון הראשון מתרוממת מנגו מהקרקע, ועל הבמה עומדות חמש הרקדניות שלצידה.
בפזמון השני מוקרן על המסך הראשי את שם השיר "La noia".
לאורך כל הביצוע הולכות מנגו והרקדניות על הבמה בצעדי ריקוד.
בקטע המעבר לפזמון האחרון מתיישבת מנגו על סוג כיסא מלכות עשוי כולו מענפים.
היא קמה ממנו בתחילת הפזמון.
ההופעה נגמרת כשמאחורי מנגו יורדים מהתקרה גיצי אש.
איטליה שובצה כהופעה ה-15, לפני אחרי .
הופעתה של איטליה הייתה זהה לזו שבחצי הגמר, אולם בגדיה של מנגו והרקדניות שונו לחליפות שחורות.
במופע הגמר, בתום הקראת הניקוד שהעניקו צוותי השופטים, דורג השיר במקום הרביעי, עם 164 נקודות.
בהצבעת הקהל הוא דורג במקום השביעי, עם 104 נקודות.
כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום השביעי, כשבסך הכל זכה ב-268 נקודות.
"La noia" זכה לרוב לביקורות חיוביות מפי מבקרי המוזיקה האיטלקים.
אנדראה לאפרנקי מ"קוריירה דלה סרה" תיאר אותו כ"אופטימי וענן" בשילוב עם מוזיקה לטינית וים-תיכונית.
סילביה דניאלי מהשלוחה האיטלקית של "בילבורד" טענה שצלילי השיר שאובים מסוגת הרגאטון.
עוד הוסיפה כי מדובר ב"להיט" בעל מילים "מעניינות".
פיליפו פרארי מ"רולינג סטון איטליה" שיבח את ההפקה.
Il Messaggero קבע כי הסגנון הסיפורי של מאדאם מורגש במילים, בעוד שאת הפקתו של פאיני ניתן לזהות בצלילי הגיטרה בפזמון.
אנדראה קונטי מ-Il Fatto Quotidiano כתב ש-"La noia" סוחף את המאזין מיד.
הווידאו קליפ הרשמי של "La noia" עלה ב-7 בפברואר 2024 ליוטיוב.
הוא בוים על ידי ג'וליו רוזטי.
אלסיה מוזילו מ-Elle Decor Italia קישרה את דמות הזמרת, שעוטרה בצמות ארוכות מאוד, למדוזה.
אזור תאריך פורמטים גרסה חברת תקליטים הערות איטליה 7 בפברואר 2024 רדיו איירפליי מקורית וורנר מיוזיק איטליה עולם הורדה דיגיטלית הזרמת מוזיקה 3 במאי 2024 גרסה בספרדית-איטלקית
"La Puerta del Cielo / Seven Lives" (בעברית: "שַׁעַר הַשָּׁמַיִם / שִׁבְעָה חַיִּים") הוא שיר של הפרויקט המוזיקלי הגרמני אניגמה.
הוא פורסם ב-8 באוגוסט 2008 כסינגל המוביל מתוך אלבום האולפן השביעי שלהם, (2008).
עשור לאחר יציאתו, הועלה השיר לרשת הזרמת המדיה ספוטיפיי, שם הצליח לצבור למעלה מ-9.2 מיליון השמעות בסך הכול.
הרצועה "Seven Lives" שודרה בטלוויזיה הגרמנית בתור נושא החתימה לסיקור של EinsFestival את אולימפיאדת בייג'ינג.
הוא היה זמין להורדה דיגיטלית בגרמניה ב-8 באוגוסט ופיזית ב-15 באוגוסט.
"Seven Lives" הושמע במשחק הנורווגי כחלק מהפסקול שלו.
קרצו לא קיבל על כך קרדיט.
שם השיר "La Puerta del Cielo" ("שער השמים") והוא בספרדית אך המילים שלו הן בקטלאנית.
"La det swinge" (בעברית: "תן לזה להתנדנד") הוא שיר בשפה הנורווגית של צמד הפופ בוביסוקס!.
זה השיר הזוכה באירוויזיון 1985 והזכייה הראשונה של נורווגיה באירוויזיון.
השיר הוא מחווה לריקוד לרוק אנד רול ישן שנשמע ברדיו.
כיאה לנושא, השיר עצמו כתוב בסגנון מיושן, כאשר מנגינת סקסופון בלתי נשכחת מתחילה את השיר.
העיבוד של הלחן הוא בסגנון רטרו, המכיל אלמנטים של מוזיקה עכשווית של שנות ה-80 וחזרות לשנות ה-50. בעקבות הזכייה, הסינגל הגיע למקום הראשון במצעד הסינגלים הנורווגי והבלגי, ונכנס למצעדים במדינות שונות, כולל דנמרק, שוודיה, שווייץ, אוסטריה, אירלנד ובריטניה.
השיר התחרה, זכה בגמר מלודי גרנד פרי, ונבחר לייצג את נורווגיה באירוויזיון 1985. בהופעות, שתי חברות הצמד, האנה קרוג ואליזבת אנדריאסן, הופיעו בז'קטים נוצצים וסגולים בוהקים, שנלבשו מעל תלבושות שחורות ולבנות; קרוג לבשה שמלת פסים בצבעי שחור-לבן באורך הרצפה.
השיר בוצע 13 בסדר ההופעות בתחרות, אחרי השיר האיטלקי ולפני השיר הבריטי.
בתום ההצבעה השיר קיבל 123 נקודות, ומוקם במקום הראשון מתוך 19 שירים.
זו הייתה ההופעה השנייה עבור אנדריאסן וקרוג באירוויזיון: בשנת 1982 ייצגה אנדריאסן את שוודיה כחלק מהצמד "Chips" עם קיקי דניאלסון, עם שירן "Dag efter dag", שסיים במקום השמיני בתחרות; ובשנת 1971 סיימה קרוג במקום ה-17 בתחרות, עם השיר "Lykken er".
אנדריאסן המשיכה לייצג את נורווגיה בתחרות בשתי הזדמנויות נוספות - בשנת 1994 הופיעה עם יאן ורנר דניאלסן, עם שירם, "Duett", שהגיע למקום השישי, ובשנת 1996, היא הופיעה כאמנית סולו, עם השיר "I evighet", וסיימה במקום השני אחרי אירלנד.
קרוג חזרה לתחרות בשנת 1991 כחלק מהקבוצה "Just 4 Fun", וסיימה במקום ה-17 עם "Mrs.
"La rabbia non ti basta" (בעברית: "כעס לא מספיק עבורך") הוא שיר שהוקלט על ידי הראפרת האיטלקייה ביגמאמא.
הוא יצא לאור ב-7 בפברואר 2024 בהוצאת חברת התקליטים סוני מיוזיק אנטרטיינמנט, כסינגל מתוך אלבום אולפן השני שלה, Sangue.
השיר הגיע למקום ה-25 במצעד הסינגלים האיטלקי.
השיר נכתב על ידי המבצעת, אנריקו בוטה, אנריקו בראן ומריה לודביקה לאצריני.
"La rabbia non ti basta" היה שירה של ביגמאמא לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה.
נכון ליוני 2024 עומד מונה הצפיות של הקליפ על למעלה מ-3.6 מיליון צפיות.
"La poupée monte le son" (בעברית: "הבובה מגבירה את הקול") הוא סינגל שהוקלט על ידי הזמרת הלוקסמבורגית לורה ת'ורן.
את השיר הוציאה ב-20 בדצמבר 2024 לאור חברת התקליטים אילי8 כסינגל שלא מתוך אלבום אולפן.
הוא נבחר לייצג את לוקסמבורג באירוויזיון 2025, שהתקיים בבזל שבשווייץ.
"La poupée monte le son" נכתב והולחן על ידי הצמד הצרפתי ז'וליאן סאליבה ולודוביק אלכסנדר-וידל.
הוא תואר כמחווה לשירה של פרנס גל, "Poupée de cire, poupée de son", שזכה באירוויזיון 1965 עבור לוקסמבורג.
במסיבת העיתונאים לאחר זכייתה בקדם האירוויזיון של לוקסמבורג לשנת 2025, הצהירה ת'ורן כי מדובר בשיר פמיניסטי, על בובה על חוט שמסרבת להישלט על ידי אדם אחר, בניגוד לגישה שהוצגה ב-"Poupée de cire, poupée de son".
בריאיון לאתר ESCBubble הוסיפה ת'ורן: "אני אוהבת את הקשר לשירה של גל, במיוחד מכיוון שהיא זכתה באירוויזיון בדיוק לפני 60 שנה.
חשבתי שזה רעיון נהדר לכבד את לוקסמבורג ואת ההיסטוריה שלה עם תחרות האירוויזיון".
"La poupée monte le son" השתתף בקדם האירוויזיון של לוקסמבורג לשנת 2025, אשר אורגן על ידי התאגיד RTL Lëtzebuerg לצורך בחירת נציג המדינה לתחרות האירוויזיון של אותה שנה.
בגמר, שנערך ב-25 בינואר 2025, התמודדו שבעה שירים, כאשר ההכרעה התקבלה באמצעות הצבעה בסבב אחד, המשלב באופן שווה את קולותיהן של שמונה קבוצות שיפוט בין-לאומיות עם הצבעת קהל באתר הרשמי של RTL.
ת'ורן הוכרזה רשמית כאחת המתמודדות בקדם האירוויזיון ב-19 בדצמבר 2024, והשיר "La poupée monte le son" יצא לאור למחרת.
בגמר הקדם, הופיעה ת'ורן שישית בסדר ההופעות וזכתה ב-94 נקודות מצוותי השיפוט וב-90 נקודות מהצבעת הקהל.
בסך הכול צברה 184 נקודות, שהעניקו לה את הניצחון ואת הזכות לייצג את לוקסמבורג באירוויזיון 2025.
לוקסמבורג שובצה לחלקו השני של חצי הגמר השני, שהתקיים ב-15 במאי.
לוקסמבורג הופיעה כמדינה ה-13, אחרי ולפני .
בסוף הערב הוכרזה לוקסמבורג כאחת מעשר המדינות שהעפילו לשלב הגמר.
מאוחר יותר התברר שלוקסמבורג דורגה במקום השביעי עם 62 נקודות.
לוקסמבורג שובצה להופיע במחצית הראשונה.
לוקסמבורג שובצה כהופעה השנייה, אחרי ולפני .
לוקסמבורג דורגה במקום ה-22 עם 47 נקודות; 23 נקודות מהשופטים, ו-24 נקודות מהקהל.
Lactobacillus acidophilus או אצידופילוס הוא מין נפוץ של חיידקים ידידותיים המבצעים תסיסה הומולקטית, שבה מותסס סוכר לחומצה לקטית.
חיידקים אלו מצויים באופן טבעי במערכת העיכול, ועמידים לאנזימים מעכלים ול-pH נמוך.
תנאי הגידול המועדפים עליהם הם pH נמוך (מתחת ל-5.0), וטמפרטורה של כ-37°C.
לחלק מהזנים של האצידופילוס תכונות פרוביוטיות, וחיידקים כאלו מוספים לתוספי מזון ולמוצרי חלב מוחמצים כגון יוגורט וגם להכנת תחליפים טבעוניים.
החיידקים מסייעים לתפקוד תקין של מערכת העיכול, משפרים את פעילות המעי הגס ומחזקים את המערכת החיסונית.
אנטיביוטיקה הנלקחת דרך הפה עשויה לפגוע גם בחיידקים ידידותיים, ובפרט בחיידקי אצידופילוס.
מסיבה זו ניתנת לעיתים המלצה לצרוך L.
acidophilus כדי לשקם את פלורת המעי.
לאחרונה (2018) מתרבים המחקרים שתוצאותיהם מורות כי אין כלל יעילות לחיידקי ה"פרוביוטיקה" ובמקרים מסוימים הם אף מזיקים.
חיידקי הלקטובצילוס נמצאים גם בנרתיק האישה, שם הם מפרישים לקטט שמסייע לשמור על pH נמוך שרוב הפטריות והחיידקים לא מסוגלים לעמוד בו.
Lady Marmalade (בעברית: ליידי מרמלדה) הוא שיר של ההרכב האמריקאי לבל שיצא בדצמבר 1974. השיר ידוע בעיקר בשל פזמונו שמכיל את המילים: "voulez-vous coucher avec moi (ce soir)?" (מצרפתית: האם תרצה לשכב איתי (הלילה)?).
הסינגל דורג במשך שבוע אחד בראש מצעד הבילבורד הוט 100.
למרות שמאז שנות ה-70 השיר בוצע מחדש פעמים רבות בידי אמנים שונים, החידוש הידוע והמצליח ביותר שייך לכריסטינה אגילרה, פינק, ליל קים ומאיה, תחת הפקתם של מיסי אליוט ורוק ויילדר משנת 2001. השיר נכתב על ידי בוב קרו וקני נולאן, כשבחידוש הוסיפה ליל קים את חלק הראפ.
החידוש הוא סינגל מתוך אלבום הפסקול של הסרט מולין רוז'.
ביצוע זה דורג במשך שבעה שבועות בראש מצעד 100 המובילים של הבילבורד.
זה היה הסינגל הרביעי של אגילרה שהגיע למקום הראשון במצעד, והפעם הראשונה של שאר הזמרות בשיר.
השיר כבש צמרות מצעדים של 16 מדינות, בהן ישראל.
בנוסף כבש את צמרת המצעד כלל עולמי למשך 9 שבועות.
בקליפ של חידוש השיר מ-2001, מוצגות הזמרות בלבוש תחתון בלבד.
הופעתה של אגילרה בקליפ הייתה הנושא המרכזי לדיונים של תעשיית המוזיקה כשהם משווים אותה לדי סניידר מההרכב טוויסטד סיסטר.
הקליפ זכה בטקס פרסי MTV אמריקה בפרסים "קליפ השנה" ו"קליפ השנה מתוך סרט", והיה מועמד גם בקטגוריות "קליפ השנה בסגנון דאנס", "קליפ השנה בסגנון פופ", "כוריאוגרפיית השנה בקליפ" ו"מפיק השנה לקליפ".
הסינגל זכה בטקס פרסי גראמי לשנת 2002 בפרס בקטגוריה "שיתוף הפעולה של השנה בסגנון פופ".
בשנת 2022, גילתה ליזו במחשבה ליצור רימייק לשיר עם הזמרות סיזה, דוצ'ה קאט ואריאנה גרנדה כמחליפות של מיסי אליוט, מיה, ליל קים ופינק.
ארגוןרשימהמיקוםמקורבילבורד500 שירי הפופ של כל הזמנים411
Ladies of the Canyon הוא אלבומה השלישי של המוזיקאית ג'וני מיטשל, אשר יצא בשנת 1970. מספר מלהיטיה הידועים ביותר הופיעו לראשונה באלבום והוא נחשב עד היום לאחד מאבני הדרך בקריירה שלה.
האלבום עוסק בשיריו בנושאים כמו השינוי במעמדה והפיכתה לכוכבת, נושאי האהבה ודור ילדי הפרחים שהגיע לשיאו בתקופה שקדמה לאלבום.
נושא הבדידות שנובעת מההצלחה, שבו עוסקת מיטשל גם באלבומיה הבאים, מופיע באלבום זה לראשונה.
האלבום נחשב גם לנקודת מעבר מסגנון הפולק המסורתי בו ניגנה מיטשל בשנות השישים, אל כיוון יותר מתוחכם אשר התפתח באלבומיה הבאים, הפונה אל מגוון רב יותר של סגנונות וכלים מוזיקליים.
השירים הבולטים באלבום הם "The Circle Game", "Big Yellow Taxi", ו-"Woodstock", שנכתב בהשראת פסטיבל וודסטוק, בו מיטשל לא נכחה.
השיר זכה לגרסה של קרוסבי, סטילס, נאש ויאנג, והפך לאחד מלהיטיהם הגדולים באותה השנה.
באלבום ניכרת, יותר מבכל שאר אלבומיה של מיטשל, השפעתה של אותו הרכב: מספר שירים כוללים קולות רקע שמזכירים בסגנונם את שיריו של דייוויד קרוסבי; "Willy" הוא שיר הלל לגרהאם נאש; ובשיר "The Circle Game" כל הארבעה מבצעים קולות רקע.
Lady Madonna הוא שיר רוק של להקת הביטלס שנכתב על ידי פול מקרטני (עם קרדיט משותף, כמקובל אצל הביטלס, ללנון-מקרטני).
השיר הוקלט באולפני אבי רוד ב-3 בפברואר וב-6 בפברואר, לפני שהביטלס יצאו למסעם בהודו, ויצא במרץ 1968 כסינגל יחד עם השיר "The Inner Light" (הפעם הראשונה ששיר של ג'ורג' האריסון הופיע כבי סייד של סינגל).
זהו הסינגל האחרון של הלהקה שיצא תחת חברת ההפקה פארלופון באנגליה; הסינגל "Hey Jude", שיצא באוגוסט של אותה שנה, כבר יצא תחת אפל רקורדס.
השיר הגיע למקום הראשון במצעדים באנגליה ולמקום הרביעי במצעדים בארצות הברית.
הפסנתר בשיר מושפע מפסנתרן הבלוז של שנות ה-50 פאטס דומינו.
פול מקרטני אמר בשנת 1994:
דומינו בעצמו עשה גרסת כיסוי לשיר.
השיר, ובמיוחד הפתיחה, דומה לשיר של האמפרי ליטלטון "בד פני בלוז" (1956).
ג'ון לנון עזר לכתוב את המילים המתארות את שגרת חייה של אשה (אולי אם יחידנית) המתמודדת עם בעיה חדשה בכל אחד מימות השבוע.
המילים "see how they run" נכללו בשיר לאחר שהציע לכלול אותן (הן הופיעו כבר בשיר "I Am the Walrus").
יש הקושרים את השיר לרקע הקתולי של משפחתו של מקרטני ולאמו, שהייתה מיילדת.
מקרטני עצמו סיפר שקיבל השראה לשיר אחרי שראה במגזין נשיונל ג'אוגרפיק תמונה של אישה מניקה תחת הכותרת "Mountain Madonna".
השיר הוקלט בחמישה טייקים ב-3 וב-6 בפברואר 1968 באולפני EMI (לימים אולפני אבי רוד) בלונדון.
מקרטני הקליט את חלק הפסנתר של השיר, כשהוא מלווה ברינגו סטאר בתופים.
האריסון ולנון הוסיפו את קטעי הגיטרה, מקרטני צירף את גיטרת הבס וסטאר הוסיף קטעי תופים נוספים.
מקרטני הקליט את השירה (בסגנון אלביס פרסלי) ולנון והאריסון הקליטו קולות רקע.
פול מקרטני - שירה ראשית,גיטרה בס, פסנתר, מחיאות כפיים
ג'ון לנון - קולות רקע, גיטרה מובילה, מחיאות כפיים
ג'ורג' האריסון - קולות רקע, גיטרה מובילה, מחיאות כפיים
רינגו סטאר - תופים, תופי מברשות, מחיאות כפיים
ביל פוביי ורוני סקוט - סקסופון טנור
ביל ג'קמן והנרי קליין - סקסופון בריטון
ג'ף אמריק וקן סקוט - הנדסת קול
Lady Be Good היה שמו של מפציץ כבד מסוג קונסולידייטד B-24 ליברייטור של חיל האוויר של ארצות הברית שהתרסק בימת החול כאלאנשיו במדבר לוב בנסיבות לא ברורות, לאחר שחזר מגיחת הפצצה על נאפולי שבאיטליה במלחמת העולם השנייה.
המפציץ שהתרסק לאחר שאזל לו הדלק, נמצא במרחק מאות קילומטרים משדה התעופה הצבאי בנינה בו היה אמור לנחות, וכל צוותו נעלם.
ב-4 באפריל 1943 יצאו 25 מפציצים מלהק הפצצה 376 של בעלות הברית משדה התעופה הצבאי בנינה שבלוב להפציץ מטרות בנאפולי.
ביניהם היה גם המפציץ Lady Be Good (מספר סידורי 41-24301) שהשתייך לטייסת הפצצה 514. לאחר תום המשימה, לא הגיע המפציץ חזרה ליעדו ולאחר מספר ניסיונות חיפוש שעלו בתוהו, הוכרזו תשעת אנשי הצוות כנעדרים וההנחה הייתה שהם התרסקו לתוך הים התיכון.
לצוות המפציץ הייתה זו משימת הקרב הראשונה.
הם הגיעו ללוב ב-18 במרץ 1943, שבוע לפני המפציץ שהגיע לשדה חדש לחלוטין.
הטייס היה סגן ויליאם האטון וטייס המשנה רוברט טונר.
יחד איתם היו עוד 7 אנשי צוות בתפקידים שונים.
הם המריאו למשימתם מבנינה בשעה 15:00 ומטוסם היה בין האחרונים להמריא.
רוחות חזקות וראות גרועה וייתכן גם שחוסר ניסיונם, מנע מהם להצטרף לקבוצת ההפצצה הראשית, והם המשיכו לבצע את המשימה בגפם.
בדיווחים ביומן הנווט נרשם כי בשעה 20:52 הם פנו בכיוון 140° מה שמלמד שכנראה הם זנחו את משימת ההפצצה והחלו לחזור לכיוון הבסיס.
בשעה 22:00 הטיל הצוות את הפצצות לים התיכון כדי להקל על משקל המטוס ולחסוך בדלק.
בחצות הלילה התקשר הטייס לבסיסו ודיווח כי מכשיר הניווט שלו אינו פועל ושאל מה מיקום הבסיס.
נמסר לו כיוון, אך לא ברור אם תקשורת הרדיו אכן הגיעה למטוס.
המטוס חלף מעל הבסיס, לא הבחין בזיקוק סימון שנורה על מנת להסב את תשומת לבו והמשיך למעמקי יבשת אפריקה עוד שעתיים טיסה.
משאזל הדלק, החליט הצוות לצנוח מהמטוס אל המדבר.
המטוס עצמו המשיך לטוס ללא צוות לכיוון דרום, עד שאזל הדלק והוא התרסק.
ב-27 בפברואר 1959 גילתה משלחת חיפושי נפט בריטית את שברי המטוס.
המטוס היה כמעט שלם ונמצאו הוכחות כי מנוע אחד אפילו פעל בעת ההתרסקות, מה שמלמד שהמטוס איבד גובה באיטיות ובעצם גלש גלישת גחון על אדמת החול המדברית עד שנעצר.
צוות חקירה ראשון הגיע למקום ב-26 במאי 1959 ומצא את המטוס במצב מצוין, 16 שנה לאחר ההתרסקות.
המקלעים היו בכושר ירי ומכשיר הקשר פעל כשורה.
אפילו ספל תה נמצא ראוי לשתייה.
בכל האזור סביב המטוס לא נמצאו גופות או שלדי גופות וגם לא שרידי מצנחים.
רישומים ביומן הנווט נפסקו כבר באזור נאפולי.
משלחת חיפוש של צבא ארצות הברית נשלחה כדי למצוא את הנעדרים.
המשלחת הגיעה למסקנה כי הצוות צנח מן המטוס טרם התרסקותו והחל לצעוד לכיוון צפון.
הם הניחו שהגופות קבורות מתחת לדיונות החול.
ב-1960 נמצאו שמונה מתוך תשע הגופות לאחר מאמץ חיפוש מרוכז של משלחת חיפושי נפט בריטית.
הגופות נמצאו מרוחקות זו מזו, וניתן היה ללמוד מהן, ומהיומנים שכתבו אנשי הצוות את מהלך האירועים לאחר הצניחה.
שמונת אנשי הצוות הצליחו להפגש לאחר הצניחה, לאחר שאתרו זה את זה בירי מאקדח נורים.
איש הצוות התשיעי, המטילן ג'ון וורבקה, לא נמצא על ידם היות שמצנחו נפתח רק באופן חלקי, וסביר להניח שהוא נהרג מיד עם הפגיעה בקרקע.
מתוך הנחה מוטעית שהם קרובים לים התיכון, הם החלו בצעידה צפונה תוך שהם משאירים מאחוריהם ציוד לא חיוני, כסימון הדרך למשלחת חיפושים שאולי תצא לחפש אותם.
למרות שהייתה ברשותם רק מימייה אחת של מים, חלקם שרדו בחום הכבד במדבר שמונה ימים, והצליחו לעבור מרחק של 170 ק"מ.
שרידיהם של חמישה נמצאו מקובצים במרחק 128 ק"מ ממקום ההתרסקות ושלושה המשיכו לבד בניסיון להזעיק עזרה.